钦定古今图书集成/方舆汇编/职方典/第1531卷 > 《过镇远》明·何景明
## 钦定古今图书集成/方舆汇编/职方典/第1531卷 > 《过镇远》明·何景明

地僻光摇落，空亭长绿莎。山川连蜀道，市井杂彝歌。
旅箧衣裳少，秋程风雨多。无人相问讯，尽日抚寒柯。

二

古郡青山下，经过驻使车。土官迎诏拜，蛮客望城遮。
叠嶂营孤垒，清江绕百家。晚来官署里，独坐咏《皇华》。

三

寥落古城池，斜光照戍旗。关临苗子寨，洞入长官司殊俗终难近，蛮音久易知。踟蹰暮江上，又是仲秋时。